**Ministru kabineta noteikumu projekta “Grozījumi Ministru kabineta 2016. gada 28. jūnija noteikumos Nr. 419 “Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | **Projekta galvenais mērķis ir nodrošināt likumā “Par reglamentētajām profesijām un profesionālās kvalifikācijas atzīšanu” noteiktā jēdziena “likumīgā statusa valsts” piemērošanu attiecībā uz Eiropas profesionālās kartes izdošanu, anulēšanu, kā arī informācijas apmaiņu starp Latviju un citām Eiropas Savienības (turpmāk – ES) dalībvalstīm.**Projekts stāsies spēkā Oficiālo publikāciju un tiesiskās informācijas likumā noteiktajā kārtībā**.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 28. jūnija noteikumos Nr. 419 “Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību”” (turpmāk – projekts) izstrādāts saskaņā ar: 1) likuma “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums) 36. panta 11. punktu un 56. panta pirmās daļas 2., 3., 4., 5., 6., 7. un 8. punktu; 2) Komisijas 2020. gada 11. augusta īstenošanas regulu (ES) 2020/1190, ar ko labo Īstenošanas regulu (ES) 2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK (Dokuments attiecas uz EEZ) (turpmāk – regula 2020/1190).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā ir Ministru kabineta 2016. gada 28. jūnija noteikumi Nr. 419 “Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību” (turpmāk – noteikumi Nr. 419). 2020. gada 7. oktobrī stājies spēkā likums “Grozījumi likumā “Par reglamentētajām profesijām un profesionālās kvalifikācijas atzīšanu”” (turpmāk – reglamentēto profesiju likuma grozījumi), kurā ir noteikts termins “likumīgā statusa valsts”, kā arī mainītas vairākas tiesību normas attiecībā uz Eiropas profesionālās kartes pieteikumu apstrādi, Eiropas profesionālās kartes izdošanu.Latvijas Republika ir saņēmusi Eiropas Komisijas 2020. gada 3. decembra argumentēto atzinumu pārkāpuma procedūras lietā Nr. 2018/2176 (turpmāk – argumentētais atzinums), kurā norādīts, ka Latvija tiesību aktos nav pārņēmusi vairākas prasības, kas noteiktas Eiropas Parlamenta un Padomes 2005. gada 7. septembra Direktīvā 2005/36/EK par profesionālo kvalifikāciju atzīšanu (turpmāk – direktīva 2005/36/EK), Eiropas Parlamenta un Padomes 2013. gada 20. novembra Direktīvā 2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu (IMI regulu)[[1]](#footnote-1) un Eiropas Komisijas 2015. gada 24. jūnija Īstenošanas regulā Nr. 2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK (turpmāk – regula Nr. 2015/983). Noteikumi Nr. 419 pašreizējā redakcijā tikai daļēji atbilst reglamentēto profesiju likuma, direktīvas 2005/36/EK, regulas 2015/983 un regulas 2020/1190 prasībām un tos nepieciešams grozīt. Projekta mērķis ir aktualizēt noteikumus Nr. 419, lai nodrošinātu to atbilstību reglamentēto profesiju likumā, direktīvā 2005/36/EK, regulā 2015/983 un regulā 2020/1190 noteiktajām tiesību normām, kā arī lai novērstu argumentētajā atzinumā minētos pārkāpumus attiecībā uz Eiropas profesionālās kartes pieteikumu apstrādi. Eiropas profesionālā karte ir elektronisks sertifikāts, kas apstiprina personas ārvalstīs iegūtās profesionālās kvalifikācijas atzīšanu. Eiropas profesionālā karte tiek izdota kopš 2016. gada 18. janvāra. Eiropas profesionālās kartes izdošanu nosaka direktīva 2005/36/EK un regula 2015/983. Saskaņā ar regulu 2015/983 profesijas, kurās izdod Eiropas profesionālo karti, ir farmaceits, māsa, fizioterapeits, kalnu gids un nekustamā īpašuma aģents, no kurām tikai pirmās trīs ir Latvijā reglamentētas. Eiropas profesionālās kartes izdošana notiek Eiropas Komisijas uzturētajā Iekšējā tirgus informācijas sistēmā (turpmāk – IMI sistēma), kurā Eiropas profesionālās kartes pretendenti var pieteikties tās saņemšanai un kompetentās institūcijas izskata pretendentu iesniegtos dokumentus (to elektroniskas kopijas).No 2016. gada 18. janvāra līdz 2021. gada 11. janvārim Latvijas institūcijas ir saņēmušas 50 Eiropas profesionālās kartes pieteikumus, no kuriem 3 ir “ienākošie”, t.i., pieteikumi no personām ārvalstīs, kas vēlas saņemt Eiropas profesionālo karti darbam Latvijā, bet 47 – “izejošie”, t.i., saņemti no Latvijas profesionāļiem, kuri vēlas strādāt ārvalstīs. No saņemtajiem 50 pieteikumiem 30 ir rezultējušies ar izdotu Eiropas profesionālo karti. Līdz ar to ir pamats uzskatīt, ka Eiropas profesionālā karte ir veiksmīgs instruments, kas papildu tradicionālajai profesionālās kvalifikācijas atzīšanas procedūrai, kas norisinās, izskatot papīra formāta dokumentus, dod iespēju to pašu rezultātu sasniegt digitālā veidā. Eiropas profesionālās kartes izdod atzīšanas institūcijas saskaņā ar Ministru kabineta 2017. gada 19. septembra noteikumiem Nr. 566 “Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās”: 1) māsas profesijā – Veselības inspekcija;2) fizioterapeita profesijā – biedrība “Latvijas Ārstniecības personu profesionālo organizāciju savienība”;3) farmaceita profesijā – biedrība “Latvijas Farmaceitu biedrība”.Nekustamā īpašuma aģenta profesijā un kalnu gida profesijā, kuras Latvijā nav reglamentētas, Eiropas profesionālās kartes pieteikumu apstrādi veic nodibinājums “Akadēmiskās informācijas centrs”.Saskaņā ar regulas 2015/983 4. panta d) punktu, Eiropas profesionālo karti var saņemt persona, kurai ir likumīgs statuss izcelsmes valstī, līdz ar to Eiropas profesionālās kartes pretendentam ir jāiesniedz dokuments, kas apliecina viņa likumīgo statusu. Saskaņā ar direktīvas 2005/36/EK 4.b panta 3. punktu, izcelsmes valsts kompetentā institūcija veic Eiropas profesionālās kartes pieteicēja statusa pārbaudi, tas ir, pārbauda, vai šai personai ir likumīgs statuss. Lai noteikumos Nr. 419 noteiktu, ka Eiropas profesionālo kartes pretendentam ir jāapliecina savs likumīgais statuss, ar projektu ir precizētas šādas noteikumu Nr. 419 tiesību normas: 54. punkts, 55.1. apakšpunkts, 55.1, 55.2 punkts, 57.1. apakšpunkts (vienlaicīgi svītrojot 62.1. apakšpunktu kā dublējošu), 57.2., 57.3. apakšpunkts, 61. punkts. Tomēr šīs anotācijas iepriekšējās rindkopas pirmajā teikumā minētajam noteikumam Eiropas profesionālās kartes saņemšanai (pretendentam ir jābūt likumīgajam statusam izcelsmes valstī) izņēmums ir noteikts regulas 2015/983 4. panta otrajā daļā, 6. panta 2. un 3. punktā, t.i., gadījumos, kad pretendentam pieteikuma iesniegšanas brīdī nav likumīga statusa nevienā no dalībvalstīm, Iekšējā tirgus informācijas sistēma IMI (turpmāk – IMI) Eiropas profesionālās kartes pieteikumu nosūta kompetentajai institūcijai tajā valstī, kurā Eiropas profesionālās kartes pretendents ir ieguvis profesionālo kvalifikāciju. Šiem gadījumiem atbilstoši projekts paredz noteikumus Nr. 419 papildināt ar 61.1 punktu.Ar regulu 2020/1190 tiek veikti grozījumi regulas 2015/983 20. panta 1. punktā. Šos grozījumus var uzskatīt par pieļautas kļūdas labošanu. Saskaņā ar regulas 2015/983 20. panta 1. punkta iepriekšējo redakciju, uzņemošās valsts kompetentā institūcija var pieņemt lēmumu pagarināt Eiropas profesionālās kartes, kas izdota saskaņā ar direktīvas 2005/36/EK 7. panta 4. punktu, derīguma termiņu, t.i., tādu Eiropas profesionālo karšu, kuras izdotas profesijās, kurās profesionālās kvalifikācijas atzīšanai nepiemēro speciālo profesionālās kvalifikācijas atzīšanas sistēmu un kurās neizvirza prasību īslaicīgu pakalpojumu sniedzējam veikt kvalifikācijas pārbaudi, gadījumā. Regula 2020/1190 nosaka, ka šādā gadījumā Eiropas profesionālās kartes derīguma termiņu pagarinās izcelsmes dalībvalsts kompetentā institūcija. Kvalifikācijas pārbaudes prasību var izvirzīt tikai tādā gadījumā, ja pakalpojums tiek sniegts pirmo reizi. Tā kā runa ir par jau izdotas Eiropas profesionālās kartes derīguma termiņa pagarināšanu, pakalpojums tiek sniegts ne pirmo reizi un līdz ar to uz šo Eiropas profesionālās kartes pieteikumu nevar attiecināt kvalifikācijas pārbaudes prasību. Saskaņā ar direktīvas 2005/36/EK 4.c panta 3. punktu, Eiropas profesionālās kartes īslaicīgu pakalpojumu sniegšanai derīguma termiņu pagarina izcelsmes valsts gan tām profesijām, kurām piemēro īslaicīgu pakalpojumu sniedzēja kvalifikācijas pārbaudi, gan tām profesijām, kurām nepiemēro. Atbilstoši minētajam, projektā noteikumu Nr. 419 55.1 punkts izteikts jaunā redakcijā un svītrots noteikumu Nr. 419 55.3.4. apakšpunkts. Šo grozījumu praktiskā ietekme ir tāda, ka turpmāk lēmumus par visu izdoto Eiropas profesionālo karšu īslaicīgu pakalpojumu sniegšanai derīguma termiņa pagarinājumu pieņems pretendenta izcelsmes valsts kompetentā institūcija. Direktīvas 2005/36/EK 4.c panta 4. punktā ir noteikts, ka Eiropas profesionālā karte ir derīga tik ilgi, cik persona, kurai tā ir piešķirta, patur tiesības praktizēt, pamatojoties uz IMI lietā ietvertajiem dokumentiem un informāciju. Regulas 2015/983 20. panta 5. punkts nosaka, ka IMI dod iespēju kompetentajai institūcijai pienācīgi pamatotos gadījumos anulēt izdoto Eiropas profesionālo karti. Noteikumu Nr. 419 56.1. apakšpunkts nosaka, ka Latvijas kompetentā institūcija Eiropas profesionālo karti anulē, ja konstatēti normatīvo aktu vai profesionālās darbības noteikumu pārkāpumi. Argumentētajā atzinumā ir norādīts, ka šāds formulējums ir pārāk plašs, jo pieļauj iespēju anulēt Eiropas profesionālo karti ne tikai gadījumā, kad konstatēts profesionālās darbības noteikumu pārkāpums, bet jebkura normatīvo aktu pārkāpuma gadījumā. Līdz ar to noteikumu Nr. 419 56.1. apakšpunktā noteiktais neatbilst Direktīvas 2005/36/EK 4.c panta 4. punktā un regulā Nr. 2015/983 noteiktajam un projekts paredz to precizēt. Noteikumu Nr. 419 57.2. un 57.3. apakšpunktā ir noteikts, ka kompetentā institūcija var atteikt izdot Eiropas profesionālo karti pretendentam, kas pretendē uz īslaicīgu pakalpojumu sniegšanu citā dalībvalstī, ja noteiktajā termiņā nav iesniegti Eiropas profesionālās kartes iesniegšanai nepieciešamie dokumenti. Ne direktīva 2005/36/EK, ne regula 2015/983 šādus termiņus nenosaka (Eiropas profesionālās kartes pieteikums IMI sistēmā saglabājas gaidīšanas statusā nenoteiktu laiku). Līdz ar to noteikumu Nr. 419 57.2. un 57.3. apakšpunktā noteiktā prasība neizriet no direktīvas 2005/36/EK un nav pamata to saglabāt, tādēļ projekts paredz to svītrot.Ar reglamentēto profesiju likuma grozījumiem no reglamentēto profesiju kopas izslēgta profesija “zobārstniecības māsa”, atbilstoši tiek precizēti noteikumi Nr. 419. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija (turpmāk – ministrija)  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā noteiktais attieksies uz:1) kompetentajām institūcijām saskaņā ar noteikumu Nr. 419;2) personām, kas pretendē uz Eiropas profesionālās kartes saņemšanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar projektu tiek pārņemtas direktīvas 2005/36/EK, regulas 2015/983, regulas 2020/1190 prasības. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2005/36/EK, regula 2015/983, regula 2020/1190.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2005/36/EK 4.b panta 3. punkts,Regulas 2015/983 4. panta d) punkts | Projekta 6. punkts (par noteikumu Nr. 419. 54. punktu),projekta 3. punkts (par noteikumu Nr. 419. 55.1. apakšpunktu),projekta 5. punkts (par noteikumu Nr. 419. 55.1 punktu),projekta 6. punkts (par noteikumu Nr. 419. 55.2 punktu),projekta 8. punkts (par noteikumu Nr. 419. 57.1., 57.2., 57.3. apakšpunktu),projekta 9. punkts (par noteikumu Nr. 419 61. punktu) | Tiks ieviesta pilnībā | Neparedzēs stingrākas prasības. |
| Regula 2015/983  | Projekta 10. punkts (par noteikumu Nr. 419. 61.1 punktu)  | Tiks ieviesta pilnībā | Neparedzēs stingrākas prasības. |
| Regula 2020/1190  | Projekta 4. punkts (par noteikumu Nr. 419 55.3.4. apakšpunktu),projekta 5. punkts (par noteikumu Nr. 419. 55.1 punktu) | Tiks ieviesta pilnībā | Neparedzēs stingrākas prasības. |
| Direktīvas 2005/36/EK 4.c panta 4. punkts | Projekta 7. punkts (par noteikumu Nr. 419 56.1. apakšpunktu) | Tiks ieviesta pilnībā | Neparedzēs stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| - | - | - |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tiks publicēts ministrijas un Valsts kancelejas tīmekļvietnēs pirms tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēs līdzdarboties projekta izstrādē, sniedzot viedokli par projektu, kas publicēts ministrijas un Valsts kancelejas tīmekļvietnēs.  |
| 3. | Sabiedrības līdzdalības rezultāti | Saņemtie viedokļi tiks izvērtēti un iespēju robežās ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kompetentās institūcijas saskaņā ar noteikumiem Nr. 419. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs institucionālo struktūru, kā arī iesaistīto institūciju funkcijas un cilvēkresursus.  |
| 3. | Cita informācija | Iesaistītās institūcijas projekta izpildi nodrošinās esošo budžeta līdzekļu ietvaros. |

Izglītības un zinātnes ministre Ilga Šuplinska

Vīza:

Valsts sekretārs Jānis Volberts

I.Stūre, 67047899

Inese.Sture@izm.gov.lv

1. Ērtības labad turpmāk atsauce tiks sniegta tikai uz direktīvu 2005/36/EK. [↑](#footnote-ref-1)